मैंने कहा-“ तुम पैसेवालों का यही शगल है पहले समस्या खड़ी करो फिर उसमें पूरी दुनिया को शामिल करो । तुम्हारी आग है तुम बुझाओ , हमारी आहूति क्यों भला ?” मेरा सेठ बोल उठा –“ देखो , ये कृतज्ञता ज्ञापन का मामला है भाई । तुमने मेरा नमक ही नही गेहूं , दवाएं, पैसा तक खाया है तो अब बारुद , धुआं भी खाओ । उसे रोकने में भी हाथ बटाओ । हम-तुम तो मौसरे भाई ठहरे आखिर । ” भाई संबोधन सुन कर मेरी आत्मा पसीज उठी । मेरा मन उन्हें चूमने को हुआ । उनके व्हाइट हाउस की चौखट पर दंडवत करने की तीव्र इच्छा हुयी । मैंने लगभग रिरियाते हुए कहा –“ साहब, इसके लिए मुझे क्या करना होगा ?”